Conflictul dintre Emilia Șercan și Adrian Cioroianu capată amploare, după schimbul acid de replici din ultimele zile.
Ieri, Cioroianu a acuzat-o pe Sercan de răspândirea de informații false, într-un limbaj nu tocmai decent, dar atacul său nu s-a oprit aici.
Emilia Șercan a dezvăluit ce a urmat și a cerut intervenția ministrului Culturii.
"Adrian Cioroianu face astăzi un lucru incalificabil, de o mârșăvie inimaginabilă: dezvăluie o informație pe care a obținut-o prin prisma funcției de director al Bibliotecii Naționale și o face publică, deși acea informație nu este o informație publică și nici destinată publicității.
Este vorba despre faptul că am solicitat studierea tezei de doctorat a lui Mircea Geoană.
Prin faptul că Adrian Cioroianu divulgă public această informație mă vulnerabilizează și mă expune public, cu atât mai multe cu cât este de notorietate faptul că din cauza dezvăluirilor mele despre plagiatele în tezele de doctorat ale unor politicieni sau demnitari am fost amenințată cu moartea, discreditată public, dar și am fost ținta unui kompromat.
Îi solicit public ministrului Culturii, Raluca Turcan, un punct de vedere referitor la dezvăluirea de date nepublice de către domnul Cioroianu", a dezvăluit Emilia Șercan.